Lav et referat af nedenstående tekst:

Tekst:
Aalborgenserne kan godt begynde at glæde sig. Snart er der vand i bassinet i Vestre Fjordpark. Det betyder dog ikke at alle der trænger til en dukkert, kan tage et dyb. -	Selv om bassinet er fyldt i aften, er det ikke klar til brug. Vandet skal nå at rense sig selv mange gange, inden man kan bade i det. Så vandet er først klar i morgen eftermiddag, siger Sevatianos Prenta, der er bademester i Aalborg Kommune. Selv når vandet er klar til brug, bliver bassinet holdt lukket for offentligheden lidt endnu. Selv bademester Sevatianos Prenta, der er tidligere græsk elitesvømmer og har deltaget i EM og VM, må vente med en dukkert. - Jeg glæder mig meget til at komme i gang, men det er mine livreddere, der er under uddannelse, der bliver de første, der officielt får lov til at hoppe i vandet. Åbner sidste uge i maj Vandet bliver hentet gennem store rør 100 meter ude i Limfjorden. Fra fjorden bliver vandet suget ind i pumpehuset i Fjordparken, for at blive renset. Vandet bliver renset gennem et tromlefilter. Her bliver alger, småfisk og skaldyr frasorteret, inden det bliver pumpet videre ud i Fjordparkens bassin. Vandet bliver pumpet ud med ca. 900 kubikmeter vand i timen, i rør der er 80 centimeter i diameter. -	De mange måneder med regn, blæst og sne har samlet alt snavset i bassinet. Rundt om bassinet er der otte riste der skal skubbe det gamle og beskidte vand ud, samtidig med at vi pumper nyt vand ind. Så i morgen ved middagstid skulle vi være klar, siger Sevatianos Prenta. Hvis alt går efter planen skulle Fjordparken gerne åbne for offentligheden den sidste uge i maj, men intet er endnu helt sikkert. -	Nu må vi se, hvad situationen tillader. Jeg håber folk fortsat husker at holde afstand. Der skal ikke meget til, før vi er nødt til at lukke ned igen, siger Sevatianos Prenta.

Referat:
Onsdag er Aalborg Kommune begyndt arbejdet med at få pumpet nyt vand i bassinet i Vestre Fjordpark. Selv om bassinet skulle være badeklar allerede fra i morgen, så bliver bassinet først åbnet for offentligheden i slutningen af maj måned.